Þann 18. desember s.l. var undirritaður styrktarsamningur milli Menntaskólans á Ísafirði og Ísafjarðarbæjar vegna afreksíþróttasviðs . Sex íþróttagreinar eru í boði á afreksíþróttasviðinu ; blak , dans , handbolti , knattspyrna , körfubolti og skíðaganga . Í samninigi MÍ og Ísafjarðarbæjar er kveðið á um að framlag MÍ sé að skipuleggja starfsemi afreksíþróttasviðsins og semja við þjálfara um þjálfun í sínum greinum , Sjúkraþjálfun Vestfjarða um þrekæfingar og að leggja til kennara og húsnæði . Einnig er rekstrarkostnaður , kynning og utanumhald í höndum MÍ . Ísafjarðarbær leggur til 1.911.613 kr. sem eru ætlaðar í launagreiðslur til þjálfara þeirra íþróttagreina sem í boði eru auk þess sem sveitarfélagið leggur til tíma í íþróttahúsinu á Torfnesi sem eru annars ekki í notkun í samráði við forstöðumenn íþróttamannvirkja . Jón Reynir Sigurvinsson , skólameistari Menntakólans á Ísafirði , og Guðmundur Gunnarsson , bæjarstjóri Ísafjarðarbæjar undirrituðu samninginn . Um 40 nemendur skólans stunda nám við afreksbrautina og var hluti þeirra viðstaddur undirritunina .